חיים מנחם לויטס

הרב ד"ר חיים מנחם לויטס (באנגלית: Mendell Lewittes; כ"ב בכסלו ה'תרע"ג, 2 בדצמבר 1912 – ט"ו באב ה'תשנ"ד, 23 ביולי 1994) היה רב ומנהיג בכמה קהילות בארצות הברית וקנדה, מחבר תורני, ועורך.

 בצעירותו 
לויטס נולד בניו יורק בשנת 1912. למד בישיבת רבנו יצחק אלחנן, ושם נסמך לרבנות בשנת 1932, וגם קיבל תואר ראשון אקדמי. תואר שני קיבל מאוניברסיטת הארוואד. מאוחר יותר קיבל תואר ד"ר לשם כבוד מהישיבה יוניברסיטי. את רוב תורתו קיבל ממורו ורבו הרב משה סולובייצ'יק. בשנת 1936 נשא לאישה את את'ל, ביתו של הרב אהרון דרייזן, נשיא ארגון 'ועד העיר' במונטריאול.;

 רבנות בצפון אמריקה 
בצעירותו נשא בכמה תפקידים רבניים באזור מדינת ניו יורק: בשנת 1936 נתמנה לרב בפורטלנד, מיין. בשנת 1942 עבר לכהן כרב קהילה בבוסטון.

בשנת 1949 הגיע למונטריאל ונתמנה לרבה של קהילת 'ישראל הצעיר' המקומית, תפקיד אותו נשא כעשרים שנה. בשבתו כרב שם התמקד בחינוך ליהדות וציונות, והקים בית ספר בצמוד לבית הכנסת, אותו ניהל בכל שנותיו שם. בשנים אלו עמד בקשרי מכתבים עם רבנים רבים ברחבי קנדה וארצות הברית.

הרב לויטס היה חבר 'המרכז העולמי' של תנועת המזרחי. ובעל השקפה ציונית, ולדעתו הקמת המדינה היא אתחלתא דגאולה העתידית.

לאורך השנים פרסם מאמרים בכתבי עת רבים, בהם: הדרום, אור המזרח, שנה בשנה ועוד.

 העלייה לארץ וסוף חייו 
בשנת 1969 עלה לארץ ישראל והתיישב בירושלים. בשנים אלו לא נשא בתפקיד רבניעם זאת, בשנת ה'תשל"ד (1973) קיבל אישור מיוחד מהרב הראשי הרב שלמה גורן – על סמך היכרות אישית ביניהם – לערוך חופות (, עמ' 64). אלא עסק בכתיבה ועריכה תורנית, ופרסם מספר רב של ספרים ומאמרים בעברית ובאנגלית. הרב לויטס ערך את כתב העת של הרבנות הראשית 'שנה בשנה' משנת תשנ"א ועד שנת תשנ"ה. כמו כן, הוא העביר קורס בדרשנות במכון הרי פישל, לימד שיעור דו שבועי בתלמוד ירושלמי, וכתב את מדור ביקורת ספרי היהדות בגרוזלם פוסט.

הרב לויטס נפטר ב-1994 בירושלים, כתבה על פטירתו פורסמה בניו יורק טיימס.

 פסקים והשקפות 
 הכנסת מכשיר רפואי לתוך הרחם איננה מטמאה, שכן הכלל 'אי אפשר לפתיחת הקבר בלא דם' נאמר רק לגבי פתיחה שנגרמה באופן עצמאי על ידי הרחם.
 בהקדמה לספרו 'צמיחת גאולתנו' תיאר שהוא מתנגד להקצנה הלכתית וההשקפתית בציבור החרדי, כך למשל על כך שנעשה מובן מאליו שאסור להשתמש במדיח כלים אחד לבשרי וחלבי, אף שלפי רוב הדעות הדבר מותר.
 ניתן לגייר אישה הנשואה לכהן בנישואין אזרחיים שנים רבות ואין סיכוי שבעלה יגרשה, חרף האיסור של גיורת לכהן, שכן יש להכשיר גיורים שנעשים תוך ידיעה שהגר לא ישמור מצוות באופן מלא.

חיבוריו
בעברית
 אתחלתא דגאולה - קובץ מאמרים בהלכה ובבעיות הזמן. ירושלים, תשל"א.
 צמיחת גאולתנו - קובץ מאמרים בהלכה באגדה ובהגות יהודית. ירושלים, תשמ"ד.
ספר דברי חיים מנחם: קובץ מאמרים בהלכה, באגדה ובהגות יהודית.
 קונטרס בונה ירושלים.
 ההלכה יסודה והשתלשלותה, ירושלים, הוצאת ראובן מס, תש"ן/ 1989.
באנגלית
 (בהוצאת אוניברסיטת ייל) the code of Maimonides
the Jewish law: an introduction
Jewish marriage: rabbinic law
principles and development of Jewish law
Religious Foundations of the Jewish State
The nature and history of Jewish law
The religious significance of the State of Israel : two essays
The spiritual -ethical renaissance of the people of Israel : its necessity, its problems, and the possibility of its realization
A tale to remember : and other sermons for Passover and Sefer Shemot

 קישורים חיצוניים 

 הערות שוליים 

קטגוריה:רבנים אמריקאים
קטגוריה:רבנים קנדים
קטגוריה:ירושלים: אישים
קטגוריה:ישראלים ילידי ארצות הברית
קטגוריה:עולים בשנות ה-1960
קטגוריה:רבנים ישראלים
קטגוריה:יהודים הקבורים בבית הקברות סנהדריה
קטגוריה:ישראלים שנולדו ב-1912
קטגוריה:ישראלים שנפטרו ב-1994